**ΕΠΑΝΑΛΗΠΤΙΚΕΣ ΕΡΓΑΣΙΕΣ ΣΤΟΥΣ ΧΡΟΝΟΥΣ ΤΩΝ ΡΗΜΑΤΩΝ**

**Ορθογραφία καταλήξεων**



Αφού μελετήσεις και θυμηθείς ό,τι έχουμε πει για τους χρόνους των ρημάτων ,



δοκίμασε να τους «φορτώσεις» στα βαγόνια

<https://e-didaskalia.blogspot.com/2020/03/xronoi-rimatwn.html>

 και στη συνέχεια συμπλήρωσε τις εργασίες που ακολουθούν

**1**) Συμπλήρωσε τα κενά του παρακάτω πίνακα

|  |  |  |  |
| --- | --- | --- | --- |
| **ΕΝΕΣΤΩΤΑΣ** | **ΠΑΡΑΤΑΤΙΚΟΣ** | **ΑΟΡΙΣΤΟΣ** | **ΠΑΡΑΚΕΙΜΕΝΟΣ** |
| ανεβαίνουμε  | ανεβαίναμε | ανεβήκαμε | έχουμε ανεβεί |
| σταματούν | σταματούσαν | σταμάτησαν | έχουν σταματήσει |
| σπρώχνω | έσπρωχνα | έσπρωξα | έχω σπρώξει |
| βρίσκει | έβρισκε | βρήκε | έχει βρει |
| προσπαθείς | προσπαθούσες | προσπάθησες | έχεις προσπαθήσει |
| ετοιμάζεστε | ετοιμαζόσαστε/αν | ετοιμαστήκατε | έχετε ετοιμαστεί |

**2**) Κάνε χρονική αντικατάσταση στο ρήμα **θα έχουν εξαφανιστεί**

|  |  |
| --- | --- |
| ΕΝΕΣΤΩΤΑΣ | εξαφανίζονται |
| ΠΑΡΑΤΑΤΙΚΟΣ | εξαφανίζονταν |
| ΑΟΡΙΣΤΟΣ | εξαφανίστηκαν |
| ΕΞΑΚΟΛΟΥΘΗΤΙΚΟΣ ΜΕΛΛΟΝΤΑΣ | θα εξαφανίζονται |
| ΣΥΝΟΠΤΙΚΟΣ ΜΕΛΛΟΝΤΑΣ | θα εξαφανιστούν |
| ΠΑΡΑΚΕΙΜΕΝΟΣ  | έχουν εξαφανιστεί |
| ΥΠΕΡΣΥΝΤΕΛΙΚΟΣ  | είχαν εξαφανιστεί |
| ΣΥΝΤΕΛΕΣΜΕΝΟΣ ΜΕΛΛΟΝΤΑΣ | θα έχουν εξαφανιστεί |

* Ποιοι από τους παραπάνω χρόνους είναι

**Παροντικοί🡪Ενεστώτας Παρακείμενος**

**Παρελθοντικοί🡪Αόριστος Παρατατικός Υπερσυντέλικος**

**Μελλοντικοί🡪Εξακολουθητικός Μέλλοντας Συνοπτικός Μέλλοντας**

 **Συντελεσμένος Μέλλοντας**

**3)** Ξαναγράψε τις προτάσεις βάζοντας τα ρήματα

* **Στον αόριστο**
* Όταν τον βλέπει, χαίρεται πολύ.

Όταν τον είδε, χάρηκε πολύ.

* Οι πολίτες δυσανασχετούν, γιατί οι περιορισμοί παραμένουν πολύ αυστηροί.

Οι πολίτες δυσανασχέτησαν, γιατί οι περιορισμοί παρέμειναν πολύ αυστηροί.

* Την άνοιξη τα αποδημητικά πουλιά ταξιδεύουν και έρχονται στη χώρα μας.

Την άνοιξη τα αποδημητικά πουλιά ταξίδεψαν και ήρθαν στη χώρα μας.

* **Στον συνοπτικό μέλλοντα**
* Τα παιδιά καταλαβαίνουν και εφαρμόζουν τους κανόνες υγιεινής για την προστασία από τον ιό.

Τα παιδιά θα καταλάβουν και θα εφαρμόσουν τους κανόνες υγιεινής για την προστασία από τον ιό.

* Το Σάββατο πέρασα από το σπίτι σου και δανείστηκα το ποδήλατό σου.

Το Σάββατο θα περάσω από το σπίτι σου και θα δανειστώ το ποδήλατό σου.

* Εσύ βοήθησες στο πότισμα του κήπου και η αδερφή σου έβγαλε βόλτα τον σκύλο σας;

Εσύ θα βοηθήσεις στο πότισμα του κήπου και η αδελφή σου θα βγάλει βόλτα τον σκύλο σας;

**4**) ΟΡΘΟΓΡΑΦΙΑ ΚΑΤΑΛΗΞΕΩΝ 🡪-με ή -μαι

 -τε ή -ται

Μελέτησε τα παρακάτω και εξασκήσου παίζοντας

<http://users.sch.gr/parantoniou/askiseis/glwssa_enot2ask11.htm>

Προσπάθησε να μην κάνεις κανένα λάθος τις παρακάτω προτάσεις τώρα που θυμήθηκες τι πρέπει να προσέχεις

* Βεβαιωθείτε ότι έχετε πάρει όλα σας τα πράγματα από το πούλμαν .
* Μη μιλάτε δυνατά, γιατί κοιμάται το μωρό.
* Πού βρίσκεται ο Άλκης;
* «Μην γκρινιάζετε και οι δυο σας, το φαγητό ετοιμάζεται», είπε η μαμά στον Βαγγέλη και στη Δέσποινα.
* Το οδοντιατρείο τις κυρίας Τίνας βρίσκεται κοντά στο σχολείο.
* Όταν το βιβλίο είναι ενδιαφέρον, ξεχνιέμαι και διαβάζω με τις ώρες, είπε η Νεφέλη.
* Χαίρομαι κάθε φορά που παίζουμε μαζί.

**5**) Τελευταία δοκιμασία παίζοντας με τις καταλήξεις!

 <http://e-didaskalia.blogspot.com/2019/06/tetai.html>

